En trådløs router har til formål at forbinde de forskellige enheder, der er koblet til dit netværk. Kort sagt fungerer den som bindeled mellem enheder. Det kan eksempelvis være mellem en computer, smartphone og tablet – bare for at nævne nogle få. Disse enheder sender konstant små digitale informationer, og det er så routerens opgave at kontrollere de forskellige såkaldte datapakker. Det sker ved, at hver enhed har sin egen IP-adresse. Når der sendes data til routeren, vurderer den, hvilken IP-adresse det skal sendes til. En trådløs router arbejder naturligvis så hurtigt, at du som bruger vil opleve, at information sendes direkte fra en enhed til en anden uden forsinkelse.